ড্রাগ পাচার রুখতে সাবমেরিন গুঁড়িয়ে দিল ট্রাম্প সেনা! দেখুন ভিডিও

ওয়েব ডেস্ক: মাদক চোরাচালান (Drug Smuggling) রুখতে বড় পদক্ষেপ নিল আমেরিকা (USA)। ক্যারিবিয়ান সাগরে আমেরিকার উপকূলে ফেন্টানিল সহ বিপুল পরিমাণ নিষিদ্ধ মাদক বহনকারী একটি ডুবোজাহাজ ধ্বংস (Submarine Destroyed) করল মার্কিন সেনা (US Army)। ঘটনায় দুই পাচারকারীর মৃত্যু হয়েছে, বাকি দু’জনকে আটক করে তাঁদের নিজ নিজ দেশ ইকুয়েডর ও কলম্বিয়ায় ফেরত পাঠানো হচ্ছে বলে জানিয়েছে মার্কিন প্রশাসন।

মার্কিন প্রেসিডেন্ট ডোনাল্ড ট্রাম্প (Donald Trump) নিজেই ‘ট্রুথ সোশাল’-এ এই খবর জানিয়েছেন। একটি পোস্টে তিনি লেখেন, “আমি গর্বের সঙ্গে জানাচ্ছি, আমেরিকার দিকে আসা একটি মাদকপাচারকারী ডুবোজাহাজ ধ্বংস করা হয়েছে। এই ঘটনায় দুই জঙ্গি নিহত হয়েছে এবং অন্য দুই জনকে ফেরত পাঠানো হচ্ছে।” ট্রাম্প আরও দাবি করেন, এই ডুবোজাহাজে ফেন্টানিলসহ প্রাণঘাতী মাদক ছিল, যা আমেরিকায় পৌঁছালে অন্তত ২৫ হাজার মানুষের মৃত্যু ঘটতে পারত। তবে ডুবোজাহাজটি কোন দেশ থেকে যাত্রা শুরু করেছিল তা এখনও স্পষ্ট নয়।

আরও পড়ুন: পাকিস্তানকে ধমক! আফগানিস্তানের সঙ্গে যুদ্ধ নিয়ে কী বললেন ট্রাম্প?

এদিকে হোয়াইট হাউসের তরফে মার্কিন সেনার এই অভিযানের একটি ভিডিও প্রকাশ করা হয়েছে। এক্স হ্যান্ডেলে পোস্ট হওয়া সেই ভিডিওতে দেখা গিয়েছে, কীভাবে মার্কিন যুদ্ধবিমান ও নৌবাহিনী যৌথভাবে এই হামলা চালায়। ভিডিওতে বিস্ফোরণের পর জাহাজটিকে সমুদ্রে তলিয়ে যেতে দেখা গিয়েছে।

DESTROYED: Confirmed DRUG-CARRYING SUBMARINE navigating towards the United States on a well-known narcotrafficking transit route.

“Under my watch, the United States of America will not tolerate narcoterrorists trafficking illegal drugs, by land or by sea.” – President Trump pic.twitter.com/N4TAkgPHXN

— The White House (@WhiteHouse) October 18, 2025

জানা গিয়েছে, গত সেপ্টেম্বর থেকে ক্যারিবিয়ান সাগরে অন্তত ছয়টি মাদকবাহী জলযানকে নিশানা করেছে মার্কিন সেনা। বেশিরভাগ ক্ষেত্রেই স্পিডবোটগুলিকে টার্গেট করা হয়, যা সাধারণত ভেনেজুয়েলা থেকে মার্কিন উপকূলের দিকে আসে। মার্কিন গোয়েন্দাদের মতে, এটিই এখন আন্তর্জাতিক মাদকচক্রগুলির প্রধান রুট, আর সেই চক্রকে ভেঙে দিতে একের পর এক অভিযান চালাচ্ছে আমেরিকা।

দেখুন আরও খবর:

The post ড্রাগ পাচার রুখতে সাবমেরিন গুঁড়িয়ে দিল ট্রাম্প সেনা! দেখুন ভিডিও first appeared on KolkataTV.

The post ড্রাগ পাচার রুখতে সাবমেরিন গুঁড়িয়ে দিল ট্রাম্প সেনা! দেখুন ভিডিও appeared first on KolkataTV.